कोटा। कोटड़ी-गुमानपुरा रोड माणक भवन के पास स्थित एसबीबीजे में मंगलवार आधी रात को आग लग गई। मौके पर 6 दमकलें आग बुझाने में लगी रही। आग रिकॉर्ड रूम व सर्वर रूम में लगी। देररात 1.15 बजे पर आग पर काबू पा लिया। पिछले 5 दिन में बैंक में आग लगने की दूसरी घटना है।
क्षेत्रवासी नीरज शर्मा ने बताया कि बैंक की ओर से धुआं उठता दिखाई देने पर उन्होंने पुलिस कंट्रोल रूम को रात 11.30 बजे सूचना दी। इसके पुलिस व दमकलकर्मी पहुंचे। एक घंटे तक बैंक में जाना का रास्ता नहीं मिल सका। पड़ोस की छत से दमकलकर्मी आग बुझाने लगे।
बैंक मैनेजर आरएस बैरवा के आने पर सहायक अग्निशमन अधिकारी राकेश व्यास टीम के साथ मुख्य द्वार तक पहुंचे और गेट खोला। उसके बाद आग बुझाई। आग से रिकॉर्ड रूम से रखे दस्तावेज जल गए। सर्वर रूम में भी आग से नुकसान हुआ है। मुख्य अग्निशमन अधिकारी संजय शर्मा ने बैंक की खिड़कियों के कांच तुड़वाए, जिससे धुआं बाहर निकल सके।
hin_Deva hin_Deva hin_Deva